რილის შვიდი ტბა

მინი|300პქ|რილის შვიდი ტბა
რილის შვიდი ტბა () — მყინვარული ტბების ჯგუფი ბულგარეთში, რილის ქედის ჩრდილო-დასავლეთ ნაწილში, ზღვის დონიდან 2100–2500 მ სიმაღლეზე. 

დამახასიათებელი თავისებურებების გამო შვიდივე ტბა საკუთარ სახელს ატარებს. რილის ტბათა ჯგუფში გაერთიანებულია სულ 7 პატარა ზომის ტბა, რომელთა შორისაა: სალზატა (ცრემლის ტბა), ოკოტო (თვალის ტბა), ბაბრეკა (თირკმლის ტბა), ბლიზნაკა (ტყუპის ტბა), ტრილისტნიკა (სამყურა ტბა), რიბნოტო (თევზის ტბა) და დოლნოტო (ქვედა ტბა). 

ყველაზე მაღლა გაწოლილია ტბა სალზატა, რომელიც დიდი გამჭვირვალობით განირჩევა. შემდეგია ტბა ოკოტო, რომელსაც თითქმის იდეალური ოვალური ფორმა ახასიათებს. ოკოტო ბულგარეთის უღრმესი ცირკული ტბაა. ტბა ბაბრეკა ამ ჯგუფის ტბებს შორის ყველაზე ციცაბო ნაპირებით გამოირჩევა. ტბა ბლიზნაკა ამ ჯგუფის ტბებს შორის უდიდესია ზედაპირის ფართობით. ტბა ტრილისტნიკა ცნობილია უსწორმასწორო ფორმითა და დაბალი ნაპირებით. ტბა რიბნოტო ყველაზე მეჩხერია, ხოლო დოლნოტო ყველაზე დაბლა მდებარე ტბაა, რომელიც დასაბამს აძლევს მდინარე სტრუმას მარცხენა შენაკადს — ჯერმანს. ტბები იყინება. 

სია
 ქართულად ბულგარულად (ტრანსლიტერაცია) სიმაღლე  ფართობი სიღრმე შენიშვნა  ცრემლის ტბა  Сълзата (სალზატა)    სახელი ეწოდა სუფთა წყლის გამო თვალის ტბა  Окото (ოკოტო)    სახელი ეწოდა ოვალური ფორმის გამო.  თირკმლის ტბა Бъбрека (ბაბრეკა)    ყველაზე ციცაბო ნაპირებით   ტყუპის ტბა  Близнака (ბლიზნაკა)    უდიდესი ზედაპირის ფართობით სამყურა ტბა Трилистника (ტრილისტნიკა)    უსწორმასწორო ფორმითა და დაბალი ნაპირებით თევზის ტბა  Рибното езеро (რიბნოტო)    ყველაზე მეჩხერი, თხელი ტბა  ქვედა ტბა Долното езеро (დოლნოტო)    ყველაზე დაბლა მდებარე ტბა 

ლიტერატურა
 Седемте рилски езера // Българска енциклопедия А-Я (болг.). — БАН; Труд; Сирма, 2002. — ISBN 9548104083.

კატეგორია:ბულგარეთის ტბები